52. ΑΠΟΦΑΣΙΣ ΙΕΡΑΣ ΣΥΝΟΔΟΥ ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ Αριθ. 3154 της 26/26 Ιουν. 1976 (ΦΕΚ Β' 838) Περί ιδρύσεως Ειδικών Σχολών Ιερατικής Μορφώσεως. Έχοντες υπ' όψει : 1.Το άρθρον 6 του Ν.Δ. 87/1974 "περί επαναφοράς εν ισχύϊ του Ν. 671/1943, τροποποιήσεως και συμπληρώσεως αυτού και ρυθμίσεως συναφών Εκκλησιαστικών ζητημάτων". 2.Τας διατάξεις του υπ' αριθ. 2/1970 Κανονισμού, "περί Ιερών Ναών, Ενοριών και Εφημερίων". 3.Τον υπ' αριθ. 346/1976 Νόμον (ΦΕΚ 142/10-61976 τ. Α'), "περί τρόπου πληρώσεως εφημεριακών τινών θέσεων και συστάσεως Ειδικών Σχολών Ιερατικής Μορφώσεως". 4.Την υπ' αριθ. 811/371/22-6-1976 πρότασιν της Συνοδικής Επιτροπής επί της Εκκλησιαστικής Παιδείας και, 5.Την από 23-6-1976, Απόφασιν Ημών, αποφασίζομεν : Ιδρύομεν παρ' εκάστη Ιερά Μητροπόλει Ειδικήν Σχολήν Ιερατικής Μορφώσεως ετησίου κύκλου σπουδών, προς εκπαίδευσιν των δυνάμει του υπ' αριθ. 346/1976 Νόμου χειροτονηθησομένων. Μητροπόλεις μη δυνάμεναι λόγω ελλείψεως επαρκούς αριθμού υποψηφίων να συστήσουν τοιαύτας Σχολάς δύνανται μετά των ομόρων Ιερών Μητροπόλεων και αναλόγως των συγκοινωνιακών και γεωγραφικών προϋποθέσεων να εγγράφουν υποψηφίους εις μίαν των πλησιεστέρων ιδρυομένων Σχολών. Αι δαπάναι λειτουργίας της Σχολής θα επιμερισθούν μεταξύ των ως άνω Ιερών Μητροπόλεων αναλόγως του εξ εκάστης προερχομένου αριθμού σπουδαστών. Η έδρα της Σχολής, η στέγασις αυτής και ο τρόπος διαμονής των Ιεροσπουδαστών ρυθμίζονται υπό του οικείου Ιεράρχου εις την έδραν του οποίου συνίσταται Σχολή. (Αντί της σελ.,212,079)  Σελ.212,079(α) Τεύχος 615 – Σελ. 111 Εκκλησιαστικές Σχολές 33.Δ.γ.51-52 Την εποπτείαν και διοίκησιν, την επιλογήν του προσωπικού ως και την εν γένει διοργάνωσιν της Σχολής ασκεί ο επιχώριος Μητροπολίτης. Το διδακτικόν προσωπικόν επιλέγεται εκ των Θεολόγων Κληρικών (Πρωτοσυγκέλλου, Ιεροκήρυκος, Ιερέων) ως και εκ των Θεολόγων εκπαιδευτικών των προσφερομένων προς τούτο. Η καθ' όλου διοργάνωσις και λειτουργία των ως είρηται Σχολών, λόγω των ειδικών συνθηκών υπό τας οποίας αύται θα λειτουργήσουν, βαρύνει τας Ιεράς Μητροπόλεις εις παν ότι αφορά την εύρυθμον λειτουργίαν τούτων και την ευόδωσιν του σκοπού ον επιδιώκουν. Το Σχολικόν έτος των ως είρηται Σχολών άρχεται από 15ης Ιουλίου και λήγει την 14ην Ιουλίου του επομένου έτους. Αι εγγραφαί άρχονται από της 15ης Ιουλίου εκάστου έτους. Το διδακτικόν έτος, άρχεται από 1ης Σεπτεμβρίου και λήγει την 31ην Μαΐου. Αι ημέραι λειτουργίας ορίζονται καθ' εβδομάδα τέσσαρες (4), ήτοι : Τρίτη, Τετάρτη, Πέμπτη και Παρασκευή (πρωί), αι δε διδακτικαί ώραι καθ' εβδομάδα ανέρχονται εις δέκα πέντε (15). Τα διδασκόμενα μαθήματα, πρακτικού κυρίως χαρακτήρος περιλαμβάνουν : α) Τελετουργική μετά πρακτικών ασκήσεων ώραι 4 β) Λειτουργική – Κατήχησις " 3 γ) Στοιχεία διοργανώσεως ενορίας (αλληλογραφία, διοίκησις οικονομικά) " 2 δ) Ανάγνωσις και ερμηνευτική απόδοσις των Ευαγγελίων και αποστολικών αναγνωσμάτων των Κυριακών του έτους, των δεσποτικών και Θεομητορικών εορτών και των μεγάλων εορτών. " 3 ε) Τυπικόν, Στοιχεία Υμνολογίας (τα εν χρήσει λειτουργικά, βιβλία της Εκκλησίας και χαρακτηριστική ονομασία των διαφόρων ύμνων) " 3 Τα των εξετάσεων, βαθμολογίας, απουσιών και της εν γένει επιδόσεως και διαγωγής των σπουδαστών ορίζονται, τα εν ταις Μέσαις Ιερατικαίς Σχολαίς ισχύοντα δια του υπ' αριθ. 22 Κανονισμού. Εκάστη Σχολή φέρει ιδίαν σφραγίδα ο τύπος της οποίας έχει·, ως ακολούθως: Εις πρώτον εξωτερικόν κύκλον αναγράφεται : "ΙΕΡΑ ΣΥΝΟΔΟΣ ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ". Εις δεύτερον εσωτερικόν κύκλον: "ΣΥΝΟΔΙΚΗ ΕΠΙΤΡΟΠΗ ΕΠΙ ΤΗΣ ΕΚΚΛΗΣΙΑΣΤΙΚΗΣ ΠΑΙΔΕΙΑΣ". Σελ. 212,080(α) Τεύχος 615 - Σελ. 112 Εις τρίτον εσωτερικόν κύκλον : "ΕΙΔΙΚΗ ΣΧΟΛΗ ΙΕΡΑΤΙΚΗΣ ΜΟΡΦΩΣΕΩΣ ΙΕΡΑΣ ΜΗΤΡΟΠΟΛΕΩΣ .............. " Εις το κέντρον δε φέρει σταυρόν. Εις τους περατούντας επιτυχώς τας σπουδάς των παρέχεται αποδεικτικών Σπουδών δι' ου ούτοι αποκτούν το δικαίωμα της βαθμολογικής εξελίξεώς των εν τη Δ' μισθολογική κατηγορία. Ο τύπος του ως είρηται αποδεικτικού καθορισθήσεται υπό της Ιεράς Συνόδου μετά πρότασιν της Συνοπικής Επιτροπής επί της Εκκλησιαστικής Παιδείας, ήτις θα μεριμνήση δια την εκτύπωσιν και αποστολήν τούτων. Παν ότι ήθελε προκύψει εκ της εφαρμογής της αποφάσεως ταύτης, η Συνοδική Επιτροπή επί της Εκκλησιαστικής Παιδείας θα εισηγηθή Ημίν. Η παρούσα δημοσιευθήτω δια της Εφημερίδος της Κυβερνήσεως. 